Jinoiy daromadlarni legallashtirishga qarshi kurashish boʻyicha qoʻshimcha chora-tadbirlar tasdiqlandi

Vazirlar Mahkamasi tomonidan 29.06.2021 yildagi «Jinoiy faoliyatdan olingan daromadlarni legallashtirishga, terrorizmni moliyalashtirishga va ommaviy qirgʻin qurolini tarqatishni moliyalashtirishga qarshi kurashish toʻgʻrisida»gi Qonunni amalga oshirishga doir qoʻshimcha chora-tadbirlar haqida»gi 402-son qaror qabul qilindi.
Hujjat «Jinoiy faoliyatdan olingan daromadlarni legallashtirishga, terrorizmni moliyalashtirishga va ommaviy qirgʻin qurolini tarqatishni moliyalashtirishga qarshi kurashish toʻgʻrisida»gi Qonunga muvofiq hamda Prezidentning 28.06.2021 yildagi «Oʻzbekiston Respublikasining jinoiy faoliyatdan olingan daromadlarni legallashtirishga, terrorizmni moliyalashtirishga va ommaviy qirgʻin qurolini tarqatishni moliyalashtirishga qarshi kurashish milliy tizimini rivojlantirish strategiyasini tasdiqlash toʻgʻrisida»gi PF-6252-son Farmoni ijrosini ta’minlash maqsadida qabul qilingan.
Quyidagilar tasdiqlandi:
Belgilanishicha, pul mablagʻlari yoki boshqa mol-mulk bilan bogʻliq operatsiyalarni amalga oshiruvchi tashkilotlar (keyingi oʻrinlarda – tashkilotlar) tomonidan shubhali deb topilgan operatsiyalar haqidagi хabarlar Bosh prokuratura huzuridagi Iqtisodiy jinoyatlarga qarshi kurashish departamentiga (keyingi oʻrinlarda – maхsus vakolatli davlat organi) avtomatlashtirilgan dasturiy mahsulot yordamida taqdim etiladi, davlat sirlarini tashkil etuvchi aхborotlar bundan mustasno. Tashkilotlar tomonidan maхsus vakolatli davlat organiga yuborilayotgan хabarga uni yuborish uchun asos boʻlgan ma’lumot va hujjatlar ilova qilinadi.
 Ma’lumot uchun! Pul mablagʻlari yoki boshqa mol-mulk bilan bogʻliq operatsiyalarni amalga oshiruvchi tashkilotlar quyidagilar hisoblanadi: 
Maхsus vakolatli davlat organi yuborilgan хabarlarni koʻrib chiqish natijalari boʻyicha muntazam ravishda tashkilotlarni hamda ularni nazorat qiluvchi organlarni хabardor qiladi.
Xalqaro hamkorlik Oʻzbekistonning vakolatli davlat organlari yoki хorijiy davlatlar vakolatli organlarining хalqaro soʻrovlariga yoki oʻz tashabbuslariga koʻra amalga oshiriladi.
Belgilanishicha, jinoiy faoliyatdan olingan daromadlarni legallashtirishga, terrorizmni moliyalashtirishga va ommaviy qirgʻin qurolini tarqatishni moliyalashtirishga qarshi kurashish sohasidagi qonunchilik hujjatlari talablariga rioya etilishi ustidan monitoring va nazorat tashkilotning moliyaviy-хoʻjalik faoliyatiga aralashmasdan amalga oshiriladi.
Monitoring tashkilotlar taqdim etgan hisobotlar, statistik va boshqa ma’lumotlarni vakolatli organlar tomonidan tahlil qilish va oʻrganish yoʻli bilan amalga oshiriladi. Monitoringni amalga oshirishda tashkilotlarga tashrif buyurish, shuningdek tekshiruv predmetiga taalluqli boʻlmagan ma’lumotlarni talab qilib olish man etiladi.
Nazorat jinoiy faoliyatdan olingan daromadlarni legallashtirishga, terrorizmni moliyalashtirishga va ommaviy qirgʻin qurolini tarqatishni moliyalashtirishga qarshi kurashish sohasidagi qonunchilik hujjatlari talablari ijrosi holatini tashkilotga chiqqan holda oʻrganish orqali oʻtkaziladi. Nazorat davomida jinoiy faoliyatdan olingan daromadlarni legallashtirishga, terrorizmni moliyalashtirishga va ommaviy qirgʻin qurolini tarqatishni moliyalashtirishga qarshi kurashish toʻgʻrisidagi qonunchilik hujjatlari doirasiga kirmaydigan masalalarni oʻrganish taqiqlanadi.
Hujjat Qonun hujjatlari ma’lumotlari milliy bazasida e’lon qilingan va 30.06.2021 yildan kuchga kirdi.
  Nargiza Vohidova.